Man skuldig wat diamante steelArgieffoto Michael van Rensburg is in die Noord-Kaapse hooggeregshof skuldig bevind aan diefstal en die besit van 525 ongeslypte diamante met ŉ waarde van R1.4 miljoen, het The Star Vrydag berig. Van Rensburg, ŉ inwoner van Kimberley en voormalige werker by die Harry Oppenheimer House (HOH), is Donderdag deur regter Mpho Mamasebo skuldig bevind. Hy het tydens sy verhoor onskuldig gepleit op ŉ aanklag van diefstal van die diamante wat in Mei 2010 uit ŉ boks uit die HOH verdwyn het. Die diamante behoort aan die Diamond Trading Company. Die diamante het ŉ gesamentlike totale gewig van 741.09 karaat. Mamosebo het Donderdag gesê die staat het bo redelike twyfel bewys dat niemand anders as Van Rensburg die diamante kon steel nie. Van Rensburg is op 3 en 4 Mei 2010 op kringtelevisiebeeldmateriaal afgeneem waar hy bokse rondskuif en verdagte bewegings maak. Hy sal op 28 November gevonnis word. – SAPA